**Hei kaikki Imralaiset kilpailuluvan lunastaneet**

Esran alueen kouluratsastuksen **alue**joukkuemestaruudet järjestetään su 22.9. Hattulassa Wesunda Dressage Centerissä.

Joukkue koostuu poni- ja/tai lapsi- ja/tai junioriratsastajista ja joukkueessa tulee olla ratsukoita vähintään kahdesta eri ikäryhmästä, 3-4 ratsukkoa yhteensä + vararatsukko.

Joukkueen tuloksen muodostaa kaikkien ratsukoiden saavuttama yhteenlaskettu prosenttimäärä kustakin kolmesta eri ohjelmasta. Jos yhteenlaskettujen prosenttimäärien summa on sama, ratkaisee voiton vaikeimman luokan (Helppo A:7) tulos. Luokat ovat avoimet vain joukkuemestaruuteen osallistuville ratsukoille. Joukkueen ratsukot osallistuvat luokkiin valintansa mukaan kuitenkin niin, että kaikissa luokissa on oltava ratsukko kaikista joukkueista. Kaikki luokat ratsastetaan nivelsuitsituksella.

Ratsastettavat ohjelmat (Rata A 20x60 m):

- Helppo B:5 2022, avoin ESRA:n aluemestaruuteen osallistuville poni-, lapsi- ja junioriratsukoille

 - Helppo A:6 2022, avoin kaikille ESRA:n aluemestaruuteen osallistuville ratsukoille.

 - Helppo A:7 2022, avoin kaikille ESRA:n aluemestaruuteen osallistuville ratsukoille.

**Mikäli olet halukas osallistumaan joukkueessa kilpailuihin, täytä tietosi 2.9.2024 mennessä**

**Imran nettisivuilla**

[Esran kouluratsastuksen joukkuemestaruus 2024 - Impivaaran Ratsastajat ry (imra.fi)](https://www.imra.fi/kilpailut-ja-rataharjoitukset/esran-kouluratsastuksen-joukkuem/)

Muistathan, että mikäli sinulla on vain seurakilpailulupa ja tulet seurakilpailutuloksiesi perusteella valituksi joukkueeseen, sinun tulee hankkia aluelupa sekä itsellesi että ratsullesi. Sen ehtii kuitenkin tehdä joukkuevalinnan jälkeen tarvittaessa.

Joukkueen johtajana toimii Tea Erätuuli.

Mikäli halukkaita joukkueeseen on enemmän kuin paikkoja, valinta tehdään painottaen tuoreimpia kilpailutuloksia HeB ja HeA luokista alue- tai kansallisella tasolla.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Olethan huomannut, että myös Imran omien seuratason koulukisojen 15.9. kutsu on avoinna Kipassa.

Tervetuloa myös toimihenkilöksi, ilmoittaudu omien kisojen toimihenkilöksi osoitteessa

[Ilmoittaudu toimihenkilöksi ! - Impivaaran Ratsastajat ry (imra.fi)](https://www.imra.fi/kilpailut-ja-rataharjoitukset/ilmoittaudu-toimihenkiloksi/)

terveisin Imra ry